
POSTANI DEO “E-TALENT FACTORY” PROGRAMA

e-Talent Factory je program plaćene stručne prakse u trajanju od 12 meseci kojom kompanija IKEA želi da se približi studentima završnih godina i pruži im mogućnost stručnog usavršavanja u oblasti internet poslovanja.



e-Talent Factory pruža studentima mogućnost da se razvijaju u oblastima svog interesovanja, bez obzira na njihovu akademsku pozadinu i prethodno iskustvo. Oblasti pokrivene praksom su informacione tehnologije, web analitika, SEO, web merchandising, web dizajn i web editing.

I najvažnije – ne plaši se! Čak i ako nemaš iskustva u ovim oblastima, ne znači da nisi prava osoba za ovaj program!

Ukoliko te interesuje ova inicijativa, pozivamo te da pripremiš YouTube video, u kom ćeš nam reći zašto želiš da učestvuješ u ovom programu i predstaviti svoje interesovanje i strast za oblast web i digitalnog poslovanja, ali i uređenja prostora.

Očekujemo da:

* poznaješ digitalne medijske kanale,
* umeš da objasniš kompleksne probleme i procedure,
* poseduješ veštine analize i rešavanja problema,
* imaš dobre veštine komunikacije,
* govoriš engleski jezik.

Link ka svom YouTube video-materijalu pošalji na [etalent.factory.rs@ikea.com](mailto:etalent.factory.rs@ikea.com) najkasnije do 10. marta 2019.

Više informacija možeš pronaći na linku: [http://www.ikea.rs/etalentfactory](https://emea01.safelinks.protection.outlook.com/?url=http%3A%2F%2Fwww.ikea.rs%2Fetalentfactory&data=02%7C01%7Cdusan.mijovic%40ikea.com%7C80a2af96c7104c9ea6aa08d64a414970%7C720b637a655a40cf816af22f40755c2c%7C0%7C0%7C636778041587721236&sdata=5WaoHyAN%2F%2F%2BOgjtLI4lFCg%2BRA1Z8r7JwctSMO1OZoqk%3D&reserved=0)